
Narva Pähklimäe Kooli hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, õpetajate, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine.
Narva Pähklimäe Kooli tegutsemise vorm on põhikool. Põhikooli hoolekogusse kuuluvad kooli pidaja, õppenõukogu, vanemate, vilistlaste ning kooli toetavate organisatsioonide esindajad, kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust. Kui põhikoolis on moodustatud õpilasesindus, kuulub hoolekogu koosseisu täiendavalt õpilasesinduse nimetatud esindaja.
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ alusel valiti Narva Pähklimäe Kooli uued hoolekogu liikmed. Uus hoolekogu koosseis esitati kinnitamiseks 13.11.2023 kirjaga nr 1.1-8/65.
Narva Pähklimäe Kool on munitsipaalkool. Munitsipaalkooli pidaja on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 19.10.2023. a otsusega nr 64 nimetanud kooli pidaja esindajaks Narva Pähklimäe Kooli hoolekogusse Jekaterina Platonova.
2. Õiguslikud alused

2.1 Põhikooli- ja gümnaasiumiseaduse § 73 lõike 1 kohaselt moodustatakse hoolekogu kooli pidaja kehtestatud korras.
2.2 Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
2.3 Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Moodustada Narva Pähklimäe Kooli (registrikood 75024357) hoolekogu koosseisus:
Jekaterina Platonova

- kooli pidaja esindaja

Igor Rasstrõgin

- õppenõukogu esindaja
Žanna Narõškina

- õppenõukogu esindaja
Anna Nikolina


- õpilasesinduse nimetatud esindaja

Jekaterina Gvozdeva

- vanemate esindaja
Valeria Lavrova

- vanemate esindaja
Aleksandr Dmitrijev

- vanemate esindaja

Maxim Romazanov

- vanemate esindaja

Irina Lanbert


- vanemate esindaja
Tatjana Dobroljubova

- vanemate esindaja
Andrei Gosman

- vilistlaste esindaja

4. Rakendussätted 

4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 16.02.2022. a korraldus nr 152-k „Narva Pähklimäe Gümnaasiumi hoolekogu moodustamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
Oleg Karpikov
Abilinnapea

